புனித இலாரன்சு கோவிலின் ஒரு தனிச் சிறப்பு அது 1347இலிருந்து 1847 வரை எருசலேம் நகர் இலத்தீன் குலமுதுவர் பேராயரின் ஆட்சிப்பீடமாக இருந்ததுதான். 1847இல் திருத்தந்தை ஒன்பதாம் பயஸ் எருசலேம் குலமுதுவர் ஆட்சிப்பீடமாக எருசலேம் நகரையே ஒப்படைத்தார். இத்திருத்தந்தை புனித இலாரன்சு கோவிலில் அடக்கம் செய்யப்பட்டிருப்பதும் சிறப்பாகும்.

பரோக்கு கலையின் தாக்கமும் இக்கோவிலில் இருந்தது. ஆனால் அக்கலையின் அம்சங்களை விர்ஜீனியோ வெஸ்பிக்னானி என்னும் கட்டடக் கலைஞர் 1855-1864 கால கட்டத்தில் நிகழ்த்திய சீரமைப்பின்போது அகற்றிவிட்டார். இரண்டாம்.உலகப்போரின்போது இக்கோவில் சேதமுற்றது. உரோமை நகரை நேசப்படைகள் தாக்கியபோது இக்கோவில் குண்டுகளுக்கு இரையாகியது. 1943, சூலை 19ஆம் நாள் நிகழ்ந்த இத்தாக்குதலின்போது கோவிலுக்குப் பேரழிவு ஏற்பட்டது. கோவில் முகப்பில் வரையப்பட்டிருந்த அழகிய சித்திரங்கள் முற்றிலுமாக அழிந்துபோயின. இருந்தபோதிலும், இடிமானப் பொருள்களைப் பயன்படுத்தி சீரமைப்புப் பணிகள் நடைபெற்றன. 

எருசலேம் குலமுதுவர் கோவில்
அகழ்வாய்வுகள்
புனித இலாரன்சு கல்லறை
கோவிலின் சிறப்புக் கூறுகள்